stanford-oval/wikipedia huggingface dataset:
โรงไฟฟ้าบางปะกง
กำลังผลิต

โรงไฟฟ้าบางปะกง มีการผลิตกระแสไฟฟ้าที่ประกอบไปด้วยโรงไฟฟ้าพลังความร้อน จำนวน 2 เครื่อง กำลังผลิตกระแสไฟฟ้าชุดละ 550,000 กิโลวัตต์ และโรงไฟฟ้าพลังความร้อนร่วม จำนวน 2 ชุด กำลังผลิตกระแสไฟฟ้าชุดละ 370,000 กิโลวัตต์ กำลังผลิตของโรงไฟฟ้าพลังความร้อนร่วมในแต่ละชุด ประกอบไปด้วยเครื่องแก๊สเทอร์ไบน์สำหรับผลิตกระแสไฟฟ้า กำลังผลิตขนาด 60,000 กิโลวัตต์ จำนวน 4 เครื่อง ซึ่งสามารถใช้เชื้อเพลิงก๊าซธรรมชาติและน้ำมันดีเซลในการผลิตกระแสไฟฟ้า และเครื่องผลิตไฟฟ้ากังหันไอน้ำ กำลังผลิต 130,000 กิโลวัตต์ จำนวน 1 เครื่อง
โรงไฟฟ้าบางปะกงระยะเวลาช่วงที่ 1 ทำการก่อสร้างแล้วเสร็จในเดือนพฤษภาคม พ.ศ. 2527 รวมกำลังผลิตกระแสไฟฟ้าในระยะแรกของการก่อสร้างทั้งสิ้น 1,890,000 กิโลวัตต์ ทำพิธีเปิดโรงไฟฟ้าบางปะกงอย่างเป็นทางการโดยพระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในวันที่ 8 มกราคม พ.ศ. 2528 และดำเนินการก่อสร้างโรงไฟฟ้าบางปะกงระยะเวลาช่วงที่ 2 ใน พ.ศ. 2530–2531 ซึ่งในขณะนั้นภาวะทางเศรษฐกิจของประเทศไทย ได้มีการขยายตัวอย่างสูง ทำให้ปริมาณการใช้กระแสไฟฟ้าเพิ่มจำนวนมากขึ้นกว่าที่ทางการไฟฟ้าฝ่ายผลิตแห่งประเทศไทย ได้คาดการณ์การก่อสร้างในช่วงระยะเวลาที่ 2 เอาไว้
การไฟฟ้าฝ่ายผลิตแห่งประเทศไทย จึงเร่งวางแผนในการพัฒนาและเพิ่มแหล่งผลิตกระแสไฟฟ้า เพื่อตอบสนองต่อความต้องการของประเทศชาติ ในด้านความต้องการในการใช้กระแสไฟฟ้า รวมทั้งเป็นการเพิ่มความมั่นคงให้แก่ระบบการผลิตกระแสไฟฟ้าในประเทศไทย โรงไฟฟ้าบางปะกงในช่วงระยะเวลาที่ 2 โดยได้รับการอนุมัติโครงการการก่อสร้างจากคณะรัฐมนตรี และคณะกรรมการพัฒนาการทางเศรษฐกิจและสังคมแห่งชาติ ดำเนินการก่อสร้างในวันที่ 16 พฤษภาคม พ.ศ. 2531 และเริ่มดำเนินการก่อสร้างในเดือนตุลาคม พ.ศ. 2531 เป็นต้นไป
โรงไฟฟ้าบางปะกงระยะเวลาช่วงที่ 2 ประกอบด้วยโรงไฟฟ้าพลังความร้อนร่วม เครื่องที่ 3 - 4 กำลังผลิตขนาด 600,000 กิโลวัตต์
ประโยชน์

โรงไฟฟ้าบางปะกงมีกำลังผลิตไฟฟ้าสูงถึง 3,680,000 กิโลวัตต์ เป็นหลักที่ช่วยเสริมความมั่นคงให้กับโรงไฟฟ้าส่วนรวมของประเทศ อีกทั้งยังใช้ก๊าซธรรมชาติเป็นเชื้อเพลิงเพื่อสนับสนุนการใช้ทรัพยากรในประเทศ โดยไม่ต้องไปซื้อน้ำมันจากต่างประเทศ ซึ่งสามารถประหยัดเงินได้ปีละหลายล้านบาทอีกด้วย
การดำเนินงานด้านสิ่งแวดล้อม

โรงไฟฟ้าบางปะกงคำนึงถึงสิ่งแวดล้อมและชุมชนรอบโรงไฟฟ้าเป็นส่วนใหญ่ จึงมีมาตราการปฏิบัติ 2 อย่าง ดังนี้
ปฏิบัติตามมาตราการป้องกันและแก้ไขผลกระทบต่อสิ่งแวดล้อม เพื่อลดผลกระทบต่างๆ ที่เกิดจากการดำเนินงานของโรงไฟฟ้า
ปฏิบัติตามมาตราการติดตามตรวจสอบคุณภาพของสิ่งแวดล้อม เพื่อตรวจสอบคุณภาพของดิน ฟ้า อกาศ ระดับเสียง ระดับน้ำ เป็นต้น
พร้อมทั้งสำรวจทัศนคติประชาชนโดยรอบโรงงานไฟฟ้า เพื่อให้อยู่ร่วมกันอย่างมีความสุข
โรส เบิร์น

| โรส เบิร์น |
| --- | --- |
เบิร์น ในปี ค.ศ. 2013
สารนิเทศภูมิหลัง
เกิด:  (1979-07-24) 24 กรกฎาคม ค.ศ. 1979 (45 ปี) แมรี่ โรส เบิร์น เมืองซิดนีย์ รัฐนิวเซาท์เวลส์ ประเทศออสเตรเลีย
บุตร: 2
อาชีพ: นักแสดง
ปีที่แสดง: 1994–ปัจจุบัน
แมรี โรส เบิร์น (อังกฤษ: Mary Rose Byrne;เกิด 24 กรกฎาคม ค.ศ. 1979) เป็นนักแสดงชาวออสเตรเลีย มีผลงานการแสดงเรื่องแรกในภาพยนตร์ออสเตรเลียเรื่อง ดัลลัส ดอลส์ (ค.ศ. 1994) ก่อนที่เธอจะได้แสดงละครโทรทัศน์รวมทั้งภาพยนตร์ในประเทศออสเตรเลียอยู่เป็นระยะ ๆ ในช่วงยุคคริสต์ทศวรรษ 1990 จนกระทั่งในปี ค.ศ. 2000 เธอได้รับรางวัลวอลปี สาขานักแสดงนำหญิงยอดเยี่ยม จากเทศกาลภาพยนตร์นานาชาติเวนิส ทำให้ได้รับความสนใจจากสื่อต่างประเทศและมีโอกาสแสดงภาพยนตร์ฮอลลีวูดเรื่องแรก ในบท "ดอร์เม" หญิงรับใช้ของ "แพดเม่ อมิดาลา" (รับบทโดย นาตาลี พอร์ตแมน) ในภาพยนตร์ของจอร์จ ลูคัสเรื่อง สตาร์ วอร์ส เอพพิโซด 2 กองทัพโคลนส์จู่โจม (ค.ศ. 2002) จากนั้นเธอเริ่มมีชื่อเสียงในวงกว้างจากการรับบท "ไบรเซอีส" ในภาพยนตร์มหากาพย์อิงประวัติศาสตร์เรื่อง ทรอย (ค.ศ. 2004) และเป็นนักแสดงนำในภาพยนตร์เรื่อง มหันตภัยเชื้อนรกถล่มเมือง (ค.ศ. 2007) และ รหัสวินาศโลก (ค.ศ. 2009)
เบิร์น มีผลงานการแสดงที่ได้รับคำชื่นชมจากการรับบท "เอลเลน พาร์สันส์" ทนายความสาวในละครชุดเรื่อง แดมเมจส์ เดิมพันยุติธรรม (ค.ศ. 2007–2012) ที่แสดงนำโดยเกลนน์ โคลส จากผลงานละครชุดเรื่องนี้ทำให้เธอได้รับการเสนอชื่อเข้าชิงรางวัลลูกโลกทองคำ สาขานักแสดงสมทบหญิงยอดเยี่ยม ประเภทมินิซีย์ทางโทรทัศน์ 2 ครั้ง และเข้าชิงรางวัลไพรม์ไทม์เอมมี สาขานักแสดงสมทบหญิงยอดเยี่ยม ในซีรีส์ประเภทดรามา 2 ครั้ง โดยผลงานเรื่องอื่น ๆ ของเธอเช่น จับร็อคซ่าส์มาโชว์เฟี้ยว (ค.ศ. 2010), แก๊งค์เพื่อนเจ้าสาว แสบรั่วตัวแม่ (ค.ศ. 2011), วิญญาณตามติด ภาค 1–2 (ค.ศ. 2010–2013) รวมถึงร่วมแสดงในภาพยนตร์ชุด X-เม็น โดยรับบทเป็น "ดร.มอยรา แม็คแทกเกิร์ต" ใน X-เม็น รุ่น 1 (ค.ศ. 2011) และ X-เม็น อะพอคคาลิปส์ (ค.ศ. 2016)
โรส เบิร์น มีบุตรชาย 2 คนกับ บ็อบบี แคนนาวาลี นักแสดงชาวอเมริกัน คือ ร็อกโก แคนนาวาลี และ ราฟา แคนนาวาลี
ประวัติ

โรส เบิร์น เกิดที่เมืองซิดนีย์ รัฐนิวเซาท์เวลส์ ประเทศออสเตรเลีย ในเขตชานเมืองที่ชื่อว่าบอลเมนโดยเธอเป็นบุตรสาวของ เจน ผู้บริหารโรงเรียนประถมศึกษา และ โรบิน เบิร์น นักสถิติและนักวิจัยการตลาด เธอมีพี่ชายและพี่สาวรวม 3 คนคือ จอร์จ, อลิซ และลูซี ครอบครัวของเธอมีเชื้อสายชาวไอริช–สกอตติช แม่ของเธอมีมุมมองทางศาสนาแบบอเทวนิยมไม่เชื่อในการมีอยู่ของพระเจ้า ส่วนตัวเธอและพ่อมีความเชื่อแบบอไญยนิยม
เบิร์น จบการศึกษาระดับชั้นประถมศึกษาจากโรงเรียนบอลเมน โดยเธอเรียนการแสดงที่โรงละครเยาวชนออสเตรเลียนควบคู่ไปด้วยตั้งแต่อายุ 8 ขวบ จากนั้นเธอเข้าเรียนชั้นมัธยมศึกษาที่โรงเรียนมัธยมฮันเตอร์ส ฮิลล์ ก่อนจะย้ายไปเรียนที่วิทยาลัยแบรดฟีลด์ เนื่องจากเป็นวิทยาลัยที่มีชื่อเสียงด้านการสอนศิลปะและการละคร หลังจากที่เธอเรียนจบชั้นมัธยมเธอได้ไปออดิชันเพื่อสมัครเข้าศึกษาต่อทางด้านการแสดงกับสถาบันศิลปะการแสดงเวสเทิร์นออสเตรเลีย และ สถาบันการละครแห่งชาติออสเตรเลีย แต่ไม่ผ่านการคัดเลือก เธอจึงไปเข้าเรียนหลักสูตร ศิลปศาสตรบัณฑิต จากมหาวิทยาลัยซิดนีย์
แหล่งข้อมูลอื่น

Rose Byrne ที่อินเทอร์เน็ตมูวีเดตาเบส
Rose Byrne Source เก็บถาวร 2020-06-10 ที่ เวย์แบ็กแมชชีน (fansite)
↑  Paul Fischer (22 April 2001). "Interview: Rose Byrne for "The Goddess of 1967"". Dark Horizons. Dark Futures Pty. Limited. คลังข้อมูลเก่าเก็บจากแหล่งเดิมเมื่อ 27 September 2013. สืบค้นเมื่อ 27 February 2013.
↑  Burke, Gavin (25 March 2009). "Q&A With Star of 'Knowing', Rose Byrne". Entertainment.ie. คลังข้อมูลเก่าเก็บจากแหล่งเดิมเมื่อ 2013-12-16. สืบค้นเมื่อ 4 June 2011.
↑  Lipworth, Elaine (31 July 2009). "Rose Byrne: 'I wanted to be Kylie Minogue'". The Sunday Times. สืบค้นเมื่อ 4 June 2011.[ลิงก์เสีย]
↑  "Actress Rose Byrne on 'Knowing' Religion & the End of the World". BlackBook. 18 March 2009. คลังข้อมูลเก่าเก็บจากแหล่งเดิมเมื่อ 2022-04-13. สืบค้นเมื่อ 5 March 2022.
โรเบิร์ต เชอร์ร็อด

โรเบิร์ต ลี เชอร์ร็อด (อังกฤษ: Robert Lee Sherrod) (8 กุมภาพันธ์ ค.ศ. 1909 – 13 กุมภาพันธ์ ค.ศ. 1994) เป็นนักข่าว นักเขียน บรรณาธิการชาวอเมริกันเขาเป็นนักข่าวสงครามให้กับนิตยสารไทม์และนิตยสารไลฟ์ ครอบคลุมเหตุการณ์ในสงครามโลกครั้งที่สอง ไปจนถึงสงครามเวียดนาม ในช่วงระหว่างสงครามโลกครั้งที่สองเขาเข้าร่วมกับนาวิกโยธินสหรัฐอเมริกา เข้าร่วมยุทธการที่แอตตู, ทาราวา, ไซปัน, ไอโยจิมา และโอกินาวา เขายังเขียนหนังสือเกี่ยวกับสงครามโลกครั้งที่สอง อย่าง Tarawa: The Story of a Battle (1944) และ History of Marine Corps Aviation in World War II (1952) เขาเป็นบรรณาธิการนิตยสารไทม์ในช่วงระหว่างสงครามโลกครั้งที่สอง ต่อมาเป็นบรรณาธิการให้กับ The Saturday Evening Post จากนั้นเป็นรองประธานบริษัทเคอร์ติสพับบลิชชิง
โรเบอร์โต โมเรโน

โรเบอร์โต โมเรโน (อังกฤษ: Roberto Moreno) นักมวยสากลชาวฟิลิปปินส์ เกิดที่เมืองดาเบา ประเทศฟิลิปปินส์ สถิติการชก 29 ครั้ง ชนะ 9 (น็อค  2) เสมอ 4 แพ้ 16
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นจูเนียร์แบนตัมเวท WBF เมื่อ 17 มีนาคม 2543 แพ้คะแนน โดยเทคนิค แซมซั่น กระทิงแดงยิม ที่ ร้อยเอ็ด
ชิงแชมป์โลกรุ่นจูเนียร์แบนตัมเวท WBF เมื่อ 25 สิงหาคม 2543 แพ้น็อค แซมซั่น กระทิงแดงยิม ยก 4 ที่ สกลนคร
โรเจอร์ คามาจอร์จ

| โรเจอร์ คามาจอร์จ |
| --- | --- |
เกิด: 13 ธันวาคม พ.ศ. 2510
โรเจอร์ กามาจอร์จ (อังกฤษ: Roger Gamayot) นักมวยสากลชาวฟิลิปปินส์ เกิดเมื่อ 13 ธันวาคม พ.ศ. 2510 ที่เมือง Cagayan de Oro ประเทศฟิลิปปินส์ สถิติการชก 60 ครั้ง ชนะ 33 (น็อค 3) เสมอ 3 แพ้ 23
ประวัติ

คามาจอร์จขึ้นชกมวยสากลครั้งแรกเมื่อ 11 พฤษภาคม พ.ศ. 2528 ชนะคะแนน โทนี เด ลาครูซ การชกของเขาในช่วงแรกชกแพ้และเสมอบ่อยครั้ง จนตั้งแต่ พ.ศ. 2529 เป็นต้นมาจึงชกชนะเป็นส่วนใหญ่ เคยชกชนะคะแนน เนลสัน พูริสมา จน 27 กรกฎาคม พ.ศ. 2530 จึงได้เดินทางมาชิงแชมป์เงารุ่นสตรอเวท WBC ในไทย แต่ทำได้เพียงแพ้น้ฮค อัศวิน ศ.ดุสิต ยก 2 จากนั้น คามาจอร์จยังคงขึ้นชกอย่างต่อเนื่องที่ฟิลิปปินส์ เคยชกชนะคะแนน เรย์ ลีกัส อัลฟอง นาวายา รูดี้ อีดาโน่ และเคยมาชกนอกรอบกับสงคราม ป.เปาอินทร์เมื่อ พ.ศ. 2536 ปรากฏว่าคามาจอร์จแพ้น็อคไปแค่ยก 2 และได้ขึ้นชิงแชมป์เงารุ่นฟลายเวท WBC  ที่ว่างเมื่อ 16 กุมภาพันธ์ พ.ศ. 2537 แพ้น็อค จ้าวสิงห์ทอง นครหลวงโปรโมชัน ยก 2 ไม่ได้แชมป์ หลังจากนั้น คามาจอร์จยังมีโอกาสได้ชิงแชมป์อีก 2 ครั้งคือ ชิงแชมป์ OPBF รุ่นไลท์ฟลายเวทเมื่อ 1 กรกฎาคม พ.ศ. 2537 แพ้น็อค ชาง ยังซุน ยก 1 และชิงแชมป์เงารุ่นฟลายเวท WBC เมื่อ 20 ธันวาคม พ.ศ. 2537 แพ้คะแนน แอบดี้ โปฮันที่ อินโดนีเซีย หลังจากชกแพ้โปฮันแล้ว คามาจอร์จชกแพ้ตลอด รวมทั้งมาชกแพ้คะแนน เอกวิทย์ สิงห์ชัชวาลย์ในไทยเมื่อ พ.ศ. 2538 ด้วย หลังจากที่คามาจอร์จชกแพ้คะแนน เซลโซ่ แดงก๊อดเมื่อ 30 ธันวาคม พ.ศ. 2538 แล้ว คามาจอร์จก็แขวนนวมไป
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์เงารุ่นสตรอเวท WBC เมื่อ 27 กรกฎาคม 2533 แพ้น็อค อัศวิน ศ.ดุสิต ยก 2 ที่ พัทยา
ชิงแชมป์เงารุ่นฟลายเวท WBC เมื่อ 16 กุมภาพันธ์ 2537 แพ้น็อค จ้าวสิงห์ทอง นครหลวงโปรโมชั่น ยก 2 ที่ กทม.
ชิงแชมป์ OPBF รุ่นจูเนียร์ฟลายเวท เมื่อ 1 กรกฎาคม 2537 แพ้น็อค ชาง ยังซุน ยก 1 ที่ เกาหลีใต้
ชิงแชมป์เงารุ่นฟลายเวท WBC เมื่อ 20 ธันวาคม 2537 แพ้คะแนน แอปดี้ โปฮัง ที่ อินโดนีเซีย
โรเบิร์ต จูเลียส ทรัมเพลอร์

| โรเบิร์ต จูเลียส ทรัมเพลอร์ |
| --- | --- |
เกิด: 2 ตุลาคม พ.ศ. 2429
เสียชีวิต: 10 กันยายน พ.ศ. 2499
สัญชาติ: อเมริกัน
อาชีพ: นักดาราศาสตร์
โรเบิร์ต จูเลียส ทรัมเพลอร์ (อังกฤษ: Robert Julius Trumpler; 2 ตุลาคม ค.ศ. 1886 - 10 กันยายน ค.ศ. 1956) เป็นนักดาราศาสตร์ชาวอเมริกัน-สวิส เกิดที่เมืองซูริค ประเทศสวิตเซอร์แลนด์ ต่อมาได้ไปศึกษาต่อที่เยอรมันและได้รับปริญญาเอกในปี ค.ศ. 1910 ต่อมาระหว่างสงครามโลกครั้งที่หนึ่ง เขาลี้ภัยมายังสหรัฐอเมริกา ได้เข้าทำงานที่มหาวิทยาลัยแคลิฟอร์เนีย โดยประจำที่หอดูดาวอัลเลเกอนี ต่อมาได้ย้ายไปยังหอดูดาวลิค โอนสัญชาติมาเป็นชาวอเมริกันในปี ค.ศ. 1921 และได้รับเลือกเป็นสมาชิกสมาคมวิชาการวิทยาศาสตร์แห่งชาติสหรัฐอเมริกา (United States National Academy of Sciences) ในปี ค.ศ. 1932
ทรัมเพลอร์มีชื่อเสียงจากการสังเกตการณ์ความสว่างของกระจุกดาวเปิดอันห่างไกลแห่งหนึ่งว่ามีความสว่างน้อยกว่าที่ควรจะเป็น และดาวก็มีลักษณะค่อนข้างเป็นสีแดง ซึ่งเกิดจากฝุ่นระหว่างดวงดาวที่กระจัดกระจายอยู่ทั่วไปในดาราจักรทำให้เกิดการดูดกลืนแสง
ทรัมเพลอร์ทำการศึกษาและจัดหมวดหมู่กระจุกดาวเปิด เพื่อพยายามระบุขนาดของดาราจักรทางช้างเผือก ในครั้งแรกเขาวิเคราะห์ว่าดาราจักรทางช้างเผือกน่าจะมีขนาดไม่เกิน 10,000 พาร์เซก โดยมีดวงอาทิตย์อยู่ใกล้ศูนย์กลางของดาราจักร แต่ต่อมาเขาได้แก้ไขรายงานชิ้นนี้ใหม่ จากการศึกษากระจุกดาวเปิดทำให้เขาคิดค้นระบบจัดประเภทของกระจุกดาวโดยใช้รหัสสื่อถึงความหนาแน่นที่ศูนย์กลางของกระจุกดาว ระดับความสว่างของดาวฤกษ์แต่ละดวง ตลอดจนจำนวนดาวในกระจุกดาวนั้นๆ ระบบการจัดประเภทกระจุกดาวเปิดนี้ต่อมาเรียกว่า การจัดประเภทของทรัมเพลอร์ (Trumpler classification) ซึ่งยังคงใช้งานอยู่จนถึงปัจจุบัน
อนุสรณ์

แอ่งทรัมเพลอร์ บนดวงจันทร์
แอ่งทรัมเพลอร์ บนดาวอังคาร
รางวัล Robert J. Trumpler Award ของสมาคมดาราศาสตร์แห่งแปซิฟิก (Astronomical Society of the Pacific) ตั้งชื่อเป็นเกียรติแก่ทรัมเพลอร์ เป็นรางวัลที่มอบให้แก่งานวิจัยทางดาราศาสตร์ระดับปริญญาเอก
โรเบิร์ต เวนทูรี

| โรเบิร์ต เวนทูรี |
| --- | --- |

เกิด: 25 มิถุนายน ค.ศ. 1925(1925-06-25) ฟิลาเดลเฟีย
สัญชาติ: อเมริกัน
รางวัล: รางวัลพริตซ์เกอร์ (1991)
โรเบิร์ต ชาร์ล เวนทูรี จูเนียร์ (อังกฤษ: Robert Charles Venturi, Jr.) เกิดเมื่อวันที่ 25 มิถุนายน ค.ศ. 1925 ในฟิลาเดลเฟีย เป็นสถาปนิกชาวอเมริกัน ผู้ก่อตั้งบริษัท เวนทูรี, สก็อต บราวน์และเพื่อน โรเบิร์ต เวนทูรีและภรรยาของเขา เดนิส สก็อต บราวน์ ถือว่าเป็นผู้มีบทบาทกับสถาปนิกในศตวรรษที่ 20 ผ่านผลงานของทั้งคู่ด้านสถาปัตยกรรมและผัง และทฤษฎีการเขียนและการสอน เวนทูรีได้รับรางวัลพริตซ์เกอร์ ในด้านสถาปัตยกรรมในปี ค.ศ. 1991 เขายังเป็นคนคิดหลักปฏิบัติ "น้อยเป็นการน่าเบื่อ" (Less is a bore) ซึ่งต่อต้านคำกล่าวอันมีชื่อเสียงของลุดวิก มีส ฟาน เดอร์ โรห์ ที่ว่า "น้อยดีกว่ามาก" (less is more)[ต้องการอ้างอิง] เวนทูรีอาศัยอยู่ในฟิลาเดลเฟียกับเดนิส สก็อต บราวน์ มีบุตรด้วยกัน 1 คนชื่อ เจมส์ เวนทูรี
โรหิต ปุโรหิต

| โรหิต ปุโรหิต Rohit Purohit |
| --- | --- |

เกิด:  (1986-06-08) 8 มิถุนายน ค.ศ. 1986 (38 ปี) ชัยปุระ, รัฐราชสถาน, ประเทศอินเดีย
สัญชาติ: อินเดีย
อาชีพ: นักแสดง
ปีปฏิบัติงาน: 2009 - ปัจจุบัน
โรหิต ปุโรหิต (อังกฤษ: Rohit Purohit) เป็นนักแสดงชายชาวอินเดีย มีชื่อเสียงโด่งดังจากบท เจ้าชายอเล็กซานเดอร์ ในซีรีส์เรื่อง ศึกสองราชันย์ โปรุส VS อเล็กซานเดอร์ (โปรุส ศึกสองราชันย์)
ละครโทรทัศน์

2009 Shaurya Aur Suhani
2010 Adaalat
2010 Aise Karo Naa Vidaa
2011 Sanskaar Laxmi
2012 Chandragupta Maurya (TV series)
2012–2013 Hum Ne Li Hai- Shapath as Varun Kashyap/Rubber man
2013–2014 Arjun (TV series)
2014 Encounter (Indian TV series)
2014 Ishq Kills as Aryan
2015 Razia Sultan
2016 Bharatvarsh
2017 Porus
แหล่งข้อมูลอื่น

Rohit Purohit ที่อินเทอร์เน็ตมูวีเดตาเบส
โรหิต ปุโรหิต ที่เฟซบุ๊ก
โรหิต ปุโรหิต ที่อินสตาแกรม
โรเบิร์ต เอฟ. ซาร์เจนต์

ผลงานภาพเข้าขากรรไกรมรณะ ซึ่งถ่ายภาพโดยซาเจนต์ที่หาดโอมาฮา
โรเบิร์ต เอฟ. ซาร์เจนต์ (อังกฤษ: Robert F. Sargent; 26 สิงหาคม ค.ศ. 1923 – ค.ศ. 1969) เป็นหัวหน้าเจ้าหน้าที่ผู้ช่วยผู้บังคับการเรือหน่วยยามฝั่งสหรัฐ เพื่อนช่างภาพ เขาเป็นที่รู้จักจากผลงานภาพถ่ายเข้าขากรรไกรมรณะ ซึ่งเป็นภาพของกองกำลังกองร้อยอี, กองทหารราบที่ 16, กองพลทหารราบที่ 1 ในยกพลขึ้นบกที่หาดโอมาฮาจากยานยกพลขึ้นบกของหน่วยยามฝั่งสหรัฐ (จากเรือยูเอสเอส ซามูเอล เชส ที่บรรจุหน่วยยามฝั่งสหรัฐ) ในวันดีเดย์
โรเบิร์ต แพลนต์

| โรเบิร์ต แพลนต์ |
| --- | --- |
โรเบิร์ต แพลนต์ ในงาน Green Man Festival (2007)
ข้อมูลพื้นฐาน
ชื่อเกิด: โรเบิร์ต แอนโธนี แพลนต์
เกิด:  (1948-08-20) 20 สิงหาคม ค.ศ. 1948 (76 ปี) West Bromwich,  Staffordshire, ประเทศอังกฤษ
แนวเพลง: ฮาร์ดร็อก, เฮฟวีเมทัล, บลูส์-ร็อก, โฟล์กร็อก, เวิลด์มิวสิก
อาชีพ: นักร้อง-นักแต่งเพลง, นักดนตรี
ช่วงปี: 1966-ปัจจุบัน
ค่ายเพลง: Atlantic, Swan Song, Es Paranza, Mercury, Universal

เว็บไซต์: http://www.robertplant.com/
โรเบิร์ต แอนโธนี แพลนต์ (อังกฤษ: Robert Anthony Plant) เกิดเมื่อวันที่ 20 สิงหาคม ค.ศ. 1948 เป็นนักร้องเพลงร็อกและนักแต่งเพลง ชาวอังกฤษ มีชื่อเสียงโด่งดังจากการเป็นสมาชิกอดีตวงร็อก เลด เซพเพลิน ในฐานะนักร้องนำ เขายังประสบความสำเร็จในฐานะศิลปินเดี่ยวอีกด้วย อัลบั้มล่าสุดของเขา Raising Sand โปรดิวซ์โดย ที-โบน เบอร์เน็ตต์ ร่วมกับนักร้องแนวบลูกราสส์เสียงโซพราโน อลิสัน เคราส์ ก็ได้รับรางวัลแกรมมี่ ในปี 2009 ในสาขาบันทึกเสียงแห่งปี และอัลบั้มแห่งปี
โรส

โรส (อังกฤษ: Rose) สามารถหมายถึง
กุหลาบ
บุคคล

โรส (ชื่อ) - ชื่อต้นของบุคคล
โรส (นามสกุล) - นามสกุลของบุคคล
ตัวละครในบันเทิงคดี

โรส - ตัวละครจากเรื่องมังกรอเมริกัน: เจค ลอง
โรส - ตัวละครจากเรื่องไคโตะโจ๊กเกอร์
โรส (ครอบครัวตึ๋งหนืด) - ตัวละครจากเรื่องครอบครัวตึ๋งหนืด
โรส (โปเกมอน) - ตัวละครจากเรื่องโปเกมอน
โรส ทิโค - ตัวละครจากเรื่องสตาร์ วอร์ส
โรส ควอตซ์ (สตีเว่น ยูนิเวิร์ส) - ตัวละครจากเรื่องสตีเว่น ยูนิเวิร์ส
เอมี โรส - ตัวละครจากเรื่องโซนิคเดอะเฮดจ์ฮ็อก
โรส (โอโทริบาชิ โรจูโร่) - ตัวละครจากเรื่องเทพมรณะ
ฟรานเซสก้า มิร่า โรส - ตัวละครจากเรื่องเทพมรณะ
ดูเพิ่ม

โรซา
โรลีน สเตราส์

| โรลีน สเตราส์ |
| --- | --- |

เกิด:  (1992-04-22) 22 เมษายน ค.ศ. 1992 (32 ปี) จังหวัดพูมาลังกา ประเทศแอฟริกาใต้
สัญชาติ: แอฟริกาใต้
การศึกษา: มหาวิทยาลัยฟรีสเตต
อาชีพ: นางแบบ นางงาม แพทย์
มีชื่อเสียงจาก: มิสแอฟริกาใต้ 2014 มิสเวิลด์ 2014
ส่วนสูง: 1.76 เมตร (5 ฟุต 9 นิ้ว)=
คู่สมรส: D'Niel Strauss
บุตร: 2
รางวัล: Miss South Africa 2011 (5 คนสุดท้าย) Miss South Africa 2014 (ชนะเลิศ)  Miss World 2014 (ชนะเลิศ)   Miss World Africa 2014 (ชนะเลิศ)
โรลีน สเตราส์ (อังกฤษ: Rolene Strauss; เกิดเมื่อวันที่ 22 เมษายน ค.ศ. 1992) เป็นนางงามและนางแบบชาวแอฟริกาใต้ ผู้ได้รับตำแหน่งมิสแอฟริกาใต้ 2014 และมิสเวิลด์ 2014 โดยเป็นผู้ชนะคนที่สองจากประเทศแอฟริกาใต้
ประวัติ

โรลีนเกิดเมื่อวันที่ 22 เมษายน ค.ศ. 1992 ในจังหวัดพูมาลังกา ประเทศแอฟริกาใต้ บิดาของเธอเป็นแพทย์ และมารดาเป็นพยาบาล
ปัจจุบัน โรลีนจบการศึกษาจากคณะแพทย์ศาสตร์   มหาวิทยาลัยฟรีสเตต
การประกวด

โรลีนในอายุ 15 ปี ได้เคยเข้าร่วมประกวด  Elite Model Look  ซึ่งเป็นการประกวดระดับนานาชาติ  และเธอก็ได้รับชนะไป ในการประกวด  Elite Model Look International 2007  เธอได้ผ่านเข้ารอบ 15 คนสุดท้าย  โดยผู้ชนะในปีนั้นคือ Jennifer Messelier
ในปี ค.ศ. 2011 โรลีนได้เข้าร่วมการประกวด มิสแอฟริกาใต้ 2011 และผ่านเข้ารอบ 5 คนสุดท้าย โดยผู้ชนะในการประกวดคือ เมลินดา แบม สองปีต่อมา เธอกลับมาเข้าร่วมการประกวดมิสแอฟริกาใต้ 2014 ที่ซันซิตีซูเปอร์โบว์ล และได้เป็นผู้ชนะการประกวด ได้รับตำแหน่งมิสแอฟริกาใต้ 2014 เป็นตัวแทนประเทศแอฟริกาใต้ เข้าร่วมการประกวดมิสเวิลด์ 2014
ในเดือนธันวาคม ค.ศ. 2014 โรลีนได้เข้าร่วมการประกวดมิสเวิลด์ 2014 ที่กรุงลอนดอน และได้รับตำแหน่งมิสเวิลด์ 2014 โดยเธอเป็นตัวแทนจากประเทศแอฟริกาใต้คนที่ 3 ที่ได้รับตำแหน่งมิสเวิลด์
แหล่งข้อมูลอื่น

Official Miss South Africa website
Miss World 2014 Winner เก็บถาวร 2014-12-14 ที่ เวย์แบ็กแมชชีน
Miss World 2014 - Winners First Interview - Miss South Africa เก็บถาวร 2014-12-27 ที่ เวย์แบ็กแมชชีน
โรลีน สเตราส์ ที่เอกซ์ (ทวิตเตอร์)
โรลีน สเตราส์ ที่อินสตาแกรม
| ก่อนหน้า |  | โรลีน สเตราส์ |  | ถัดไป |
| --- | --- | --- | --- | --- |
| แมริลิน รามอส |  | มิสแอฟริกาใต้ 2014  (ค.ศ. 2014) |  | ลิซา โรลี |
|  เมแกน ยัง |  | มิสเวิลด์  (ค.ศ. 2014) |  |  มีเรยา ลาลากูนา |
โรมพินาศ

| โรมพินาศ |
| --- | --- |
โปสเตอร์ต้นฉบับของ โรมพินาศ
กำกับ: เมอร์วีน เลอรอย
เขียนบท: เฮนริก ซีนคีวิช (นวนิยาย) เอส เอ็น บีฮ์แมน ซอนยา เลเวียน จอห์น ลี มาฮิน
อำนวยการสร้าง: แซม ซิมบาลิสต์
นักแสดงนำ: โรเบิร์ต เทย์เลอร์ เดโบราห์ เคอร์   ปีเตอร์ อุสตินอฟ   ลีโอ เจ็นน์   ฟินเลย์ เคอร์รี   เฟลิกซ์ อีลเมอร์   อับราฮัม โซแฟร์
กำกับภาพ: โรเบิร์ต เซอร์ทีส์   วิลเลียม วี สแกลล์
ตัดต่อ: ราล์ฟ อี วินเทอร์ส์
ดนตรีประกอบ: มิคลอส รอสซา
ผู้จัดจำหน่าย: เมโทร โกลด์วีน เมเยอร์
วันฉาย: 8 พฤศจิกายน ค.ศ. 1951
ความยาว: 171 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 7,000,000 ดอลลาร์สหรัฐ
โรมพินาศ หรือในอีกชื่อหนึ่งว่า ศึกรัก ศึกแผ่นดิน (ชื่อภาษาอังกฤษ: Quo Vadis) เป็นภาพยนตร์คลาสสิกอมตะเรื่องหนึ่ง ที่สร้างขึ้นโดยค่าย เมโทร โกลด์วีน เมเยอร์ (ชื่อภาษาอังกฤษ: Metro-Goldwyn-Mayer) ออกฉายใน ค.ศ. 1951 (พ.ศ. 2494)
ที่มาของชื่อ

ชื่อในภาษาอังกฤษว่า Quo Vadis นั้น มาจากคำในภาษาลาติน ซึ่งแปลว่า "คุณกำลังจะไปไหน?" ซึ่งมาจากต้นฉบับคัมภีร์ทางคริสต์ศาสนา มีบทหนึ่ง พระเยซู กับ นักบุญปีเตอร์ พระสันตะปาปาองค์แรก ได้สนทนากันที่ถนนแอปเปียน (อังกฤษ: Appian Way) นักบุญปีเตอร์ ถามว่า "Domine, quo vadis?" (แปลว่า พระเจ้า ท่านกำลังจะไปไหน?) พระเยซูตรัสตอบว่า "Whither I go, thou canst not follow me now; but thou shalt follow me afterwards" (แปลว่า "ที่ซึ่งเราจะไปนั้นท่านจะตามเราไปเดี๋ยวนี้ไม่ได้ แต่ภายหลังท่านจะตามเราไป") (ยอห์น 13:36) ซึ่งนั่นหมายถึง นักบุญปีเตอร์จะตายในลักษณะเดียวกับที่พระเยซูจะสิ้นพระชนม์ ซึ่งภายหลัง นักบุญปีเตอร์ก็ถูกตรึงกางเขน
เนื้อเรื่อง

เรื่องราวของ โรมพินาศ เกิดขึ้นในจักรวรรดิโรมัน ในรัชสมัยของ จักรพรรดินีโร ภาพยนตร์กล่าวถึงเรื่องของแม่ทัพโรม นามว่า มาร์คัส วินิเซียส (Marcus Vinicius) ที่กลับจากการทำศึก และได้พบรักกับหญิงสาวศาสนาคริสต์นามว่า "ลิเจีย" (Lygia) ซึ่งเป็นทาสในบ้านนายพลที่ปลดเกษียณแล้วคนหนึ่งของโรม แต่นายพลคนนั้นได้ดูแลลิเจียเยี่ยงลูกสาวมิใช่ทาส จักรพรรดินีโรทราบความ จึงออกคำสั่งในนามจักรพรรดิ ให้ลิเจียมาอยู่ในความปกครองของมาร์คัสแทนอดีตนายพล ลิเจียไม่เต็มใจนักที่จะไปเป็นของมาร์คัส แต่ในใจลิเจียก็รักมาร์คัสอยู่
ในช่วงเดียวกัน จักรพรรดินีโรทรงต้องการสร้างกรุงโรมให้มีความหรูหรา สวยงาม ทันสมัย แต่กรุงโรมตอนนั้น มีตึกรามบ้านช่องเต็มอยู่แล้ว จักรพรรดินีโรจึงทรงสั่งเผากรุงโรม เพื่อสร้างเมืองใหม่ให้เป็นอย่างที่พระองค์ต้องการ แต่เมื่อได้เผาไปแล้ว ประชาชนต้องการคำตอบถึงสาเหตุและบทลงโทษของผู้ที่เผาเมืองและทำให้พวกเขาเดือดร้อน จักรพรรดินีโร ทรงป้ายความผิดให้กับผู้ที่นับถือศาสนาคริสต์ ซึ่งมีอยู่ประมาณพันคนในช่วงนั้น ทรงสั่งให้จับชาวคริสต์ทุกคน ในขณะที่มาร์คัสเองก็ถูกจับกุมเพราะได้ไปออกคำสั่งปล่อยลิเจีย ซึ่งขัดต่อบัญชานีโร และนีโรก็ทรงสั่งอดอาหารสิงโตและเสือด้วย
เมื่อสิงโตและเสือหิวโซเต็มที่ จักรพรรดินีโร ทรงสั่งให้นำชาวคริสต์และเหล่าสัตว์ลงไปอยู่รวมกันในลานสนามกีฬา ท่ามกลางสายตาประชาชนนับหมื่นแสนที่หลงเชื่อคำตรัสหลอกลวงของนีโร เพื่อให้ชาวคริสต์ถูกเสือและสิงโตกินเสียให้หมด แต่ก่อนหน้านั้น ในช่วงที่ถูกขังในคุกนั้น มาร์คัสและลิเจียก็ได้ทำพิธีแต่งงานกัน
มาร์คัส ลิเจีย และเออร์ซุส (บอดี้การ์ดของลิเจีย) ถูกแยกออกมาต่างหาก โดยจะผูกมาร์คัสไว้ใกล้ๆ ที่ประทับของนีโร ผูกลิเจียไว้กับเสาในลานสนามกีฬา และปล่อยเออร์ซุสตัวเปล่าลงไปในสนามพร้อมกับวัวตัวผู้ 1 ตัว เพื่อให้เออร์ซุสสู้กับวัว หากเออร์ซุสแพ้ วัวจะขวิดเออร์ซุสและลิเจียสิ้นใจไปต่อหน้าต่อตามาร์คัสที่ถูกผูกไว้ในที่อัฒจรรย์ที่ประทับ
แต่เออร์ซุสสามารถชนะวัวที่ตัวใหญ่กว่าได้ ประกอบกับช่วงนั้น มาร์คัสดิ้นจนโซ่หลุดพอดี จึงวิ่งไปเฉลยความจริงให้ประชาชนรับรู้ เมื่อประชาชนรับรู้ข้อเท็จจริง ก็ก่อการจลาจล จนนีโรตัดสินใจปลงพระชนม์พระองค์เอง
นักแสดงที่สำคัญ

| --- | --- |
ชื่อนักแสดง: รับบทเป็น
โรเบิร์ต เทย์เลอร์: มาร์คัส วินิเซียส
เดโบราห์ เคอร์: ลิเจีย
ปีเตอร์ อุสตินอฟ: จักรพรรดินีโร
ลีโอ เจนน์: เปโตรเนียส
ฟินเลย์ เคอร์รี: นักบุญปีเตอร์
เฟลิกซ์ อีลเมอร์: พลอทิอุส
อับราฮัม โซแฟร์: นักบุญเปาโล
เกร็ด

ปีเตอร์ อุสตินอฟ ได้รับรางวัลลูกโลกทองคำ สาขานักแสดงสมทบยอดเยี่ยม จากบทบาทจักรพรรดินีโรในภาพยนตร์เรื่องนี้
ราชินีภาพยนตร์ เอลิซาเบธ เทย์เลอร์ และ เกรกอรี เป็ก เคยถูกทาบทามให้รับบทลิเจีย และ มาร์คัส ตามลำดับ ก่อนที่จะเริ่มสร้างภาพยนตร์ แต่เมื่อผู้ผลิตภาพยนตร์ถูกเปลี่ยนเป็นคนอื่นมาแทน คนใหม่จึงเปลี่ยนเอา เดโบราห์ เคอร์ และ โรเบิร์ต เทย์เลอร์ มาแทน
ถึงกระนั้น เอลิซาเบธ เทย์เลอร์ ก็ได้เป็นตัวประกอบในภาพยนตร์เรื่องนี้ โดยรับบทเป็นชาวคริสเตียนคนหนึ่งที่ถูกลงทัณฑ์ในสนามกีฬา
ภาพยนตร์เรื่องนี้ ใช้เสื้อผ้านักแสดงถึง 32,000 ชุด ซึ่งมากจนเป็นสถิติโลก
ในประเทศไทย เจ้าของลิขสิทธิ์ภาพยนตร์เรื่องนี้ที่ยังมีขายตามร้านอยู่ มี 2 บริษัท คือ
บริษัท เอ พี เอส อินเตอร์มิวสิค จำกัด ขายในชื่อ โรมพินาศ
บริษัท ซีวีดี อินเตอร์เนชั่นแนล จำกัด ขายในชื่อ ศึกรัก ศึกแผ่นดิน
โรเจอร์ เอสปาโนรา

| โรเจอร์ เอสปาโนรา |
| --- | --- |
เกิด: 19 กุมภาพันธ์ พ.ศ. 2519
โรเจอร์ เอสปาโนรา (อังกฤษ: Roger Espanola) นักมวยสากลชาวฟิลิปปินส์ เกิดเมื่อ 19 กุมภาพันธ์ พ.ศ. 2519 สถิติการชก 27 ครั้ง ชนะ 16 (น็อค 10) เสมอ 1 แพ้ 10
ประวัติ

เอสปาโนรา ขึ้นชกมวยสากลครั้งแรกเมื่อ 19 มกราคม พ.ศ. 2535 แพ้น็อค เบนจี้ ดูรัน ยก 3 การชกในช่วงแรกมีทั้งแพ้และชนะ จนกระทั่ง 14 พฤษภาคม พ.ศ. 2537 เอสปาโนราได้มาชิงแชมป์โลกรุ่นมินิฟลายเวท IBFแพ้น็อค รัตนพล ส.วรพิน ยก 6 จากนั้นไปชกชนะน็อค แจ๊ค รัสเซล ยก 9 ที่ออสเตรเลีย จากนั้นมาชกแพ้คะแนน สุรชัย แสงมรกตเมื่อ พ.ศ. 2537 จากนั้น เอสปาโนราได้ไปชิงแชมป์โลกรุ่นฟลายเวท IBO ที่แคนาดาเมื่อ 9 ธันวาคม พ.ศ. 2537 ปรากฏว่าแพ้คะแนน สกอตตี โอลสัน ไม่ได้แชมป์ เอสปาโนรามาประสบความสำเร็จในการการชิงแชมป์เมื่อ 2 พฤษภาคม พ.ศ. 2538 ชนะน็อค โอมิงกุส ซิวาเลตเต ยก 7 ที่อินโดนีเซีย ได้ครองแชมป์เงารุ่นมินิมัมเวท IBF จากนั้น เอสปาโนรามาชิงแชมป์โลกรุ่นฟลายเวท WBF เมื่อ 5 สิงหาคม พ.ศ. 2538 แพ้คะแนน ฟ้าลั่น ศักดิ์กรีรินทร์ จากนั้นมาชิงแชมป์ PABA รุ่นจูเนียร์ฟลายเวท แพ้น็อค พิชิต ช.ศิริวัฒน์ ยก 12 เมื่อ 7 ตุลาคม พ.ศ. 2538 หลังจากนั้น เอสปาโนราขึ้นชกอีกเพียงครั้งเดียว แพ้น็อค รูดี้ อีดาโน่ ยก 6 จากนั้นก็แขวนนวมไป
เกียรติประวัติ

แชมป์เงารุ่นมินิฟลายเวท IBF
ชิง  2 พฤษภาคม 2538 ชนะน็อค โดมิงกุส ซิวาเลตเต้ ยก 7 ที่ อินโด
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นมินิฟลายเวท IBF เมื่อ 14 พฤษภาคม 2537 แพ้น็อค รัตนพล ส.วรพิน ยก 6 ที่ สระบุรี
ชิงแชมป์โลกรุ่นฟลายเวท WBF เมื่อ 5 สิงหาคม 2538 แพ้คะแนน ฟ้าลั่น ศักดิ์กรีรินทร์ ที่ สมุทรสาคร
ชิงแชมป์ PABA รุ่นจูเนียร์ฟลายเวทเมื่อ 7 ตุลาคม 2538 แพ้น็อค พิชิต ช.ศิริวัฒน์ยก 12 ที่ กทม.
โรเบิร์ต ฟลอยด์

โรเบิร์ต ดับเบิลยู ฟลอยด์ (อังกฤษ: Robert W Floyd) (8 มิถุนายน ค.ศ. 1936 - 25 กรกฎาคม ค.ศ. 2001) เป็นนักวิทยาการคอมพิวเตอร์ที่มีชื่อเสียง
ฟลอยด์เกิดที่นิวยอร์ก เขาเรียนจบมัธยมเมื่ออายุ 14 ปี  จากนั้นเขาได้เรียนจบระดับปริญญาตรีที่มหาวิทยาลัยชิคาโกในสาขาศิลปศาสตร์ในปี ค.ศ. 1953 (เมื่ออายุเพียง 17 ปี) และปริญญาตรีสาขาฟิสิกส์ ในปี ค.ศ. 1958 เขาเริ่มทำงานเป็นผู้ปฏิบัติการคอมพิวเตอร์ในต้นยุคทศวรรษที่ 60 และได้ตีพิมพ์ผลงานที่สำคัญหลายชิ้น จากนั้นมหาวิทยาลัยคาร์เนกีเมลลอนได้รับเข้าทำงานในตำแหน่งผู้ช่วยศาสตราจารย์ เมื่อเขาอายุ 27 ปี และได้เข้าเป็นศาสตราจารย์ที่มหาวิทยาลัยสแตนฟอร์ดในอีก 6 ปีถัดมา  เขาได้ตำแหน่งดังกล่าวโดยไม่มีวุฒิปริญญาเอก
ผลงานของเขา เช่น ขั้นตอนวิธีของฟลอยด์ สำหรับหาเส้นทางที่สั้นที่สุดในกราฟ และงานวิจัยเกี่ยวกับการแจงส่วน (parsing)  ในผลงานตีพิมพ์ที่แยกเป็นอิสระชิ้นหนึ่ง เขาได้นำเสนอแนวคิดเกี่ยวกับการเกลี่ยความผิดพลาดสำหรับการแสดงภาพ ที่เรียกว่า การเกลี่ยฟลอยด์-สไตน์เบิร์ก (Floyd-Steinberg dithering) ความสำเร็จที่สำคัญของเขาคือการบุกเบิกสาขาการทวนสอบโปรแกรมโดยใช้ข้อความยืนยันทางตรรกะ ในงานวิจัยชื่อ Assigning Meanings to Programs ซึ่งตีพิมพ์ในปี 1967  งานชิ้นนี้เป็นต้นกำเนิดตรรกศาสตร์ฮอร์
ฟลอยด์ยังทำงานใกล้ชิดกับโดนัลด์ คนุท โดยเขาเป็นผู้ช่วยตรวจสอบหนังสือชุด ศิลปะของการเขียนโปรแกรมคอมพิวเตอร์ และเป็นผู้ที่ถูกอ้างถึงในหนังสือมากที่สุด
เขาได้รับรางวัลทัวริงในปี 1978 "สำหรับการมีอิทธิพลอย่างชัดเจนในกระบวนการพัฒนาซอฟต์แวร์ที่มีประสิทธิภาพ และเชื่อถือได้ และสำหรับการช่วยเหลือในการก่อตั้งสาขาย่อยต่อไปนี้ของวิทยาการคอมพิวเตอร์: ทฤษฎีการแจงส่วน, อรรถศาสตร์ของภาษาโปรแกรม, การทวนสอบโปรแกรมอัตโนมัติ, การสังเคราะห์โปรแกรมอัตโนมัติ และการวิเคราะห์ขั้นตอนวิธี"
ฟลอยด์แต่งงานและหย่าสองครั้ง และมีลูกสี่คน  งานอดิเรกของเขาคือแบ็กแกมมอน และการเดินป่า (hiking)